বড় চুলে দাওয়াতের সাজে খোঁপা কিংবা বেণি ভালো অপশন। গরমে সবচেয়ে আরামদায়ক চুল বাঁধার স্টাইল হলো খোঁপা। চুল বেশ খানিকটা লম্বা হলে প্রথমে বেণি করে সেটাকে পেঁচিয়ে খোঁপা করতে পারেন। প্রথমে সব চুল রাবার ব্যান্ড দিয়ে বেঁধে তারপর দুই ভাগ করে নিন। আলাদা দুটি বেণি করে পেঁচিয়ে পেঁচিয়ে খোঁপা করুন। খোঁপায় পছন্দের ফুল বা মালা জড়িয়ে দিলে আসবে উত্সবের লুক। ঝটপট হেয়ার স্টাইল চাইলে সাধারণ যেকোনো খোঁপা করে খোঁপার চারপাশে কৃত্রিম বেণি আটকে নিলে সহজে সুন্দর সাজ পাওয়া যাবে। ঝটপট খোঁপা করতে বান-স্টিক ব্যবহার করুন।